alexandrainst/scandi-wiki huggingface dataset:
Claus Hjelte

Claus Johannesen Hjelte (født i 26. november 1884 i Fredrikshald, død i 1969 i Trondheim) var en norsk arkitekt.

Hjelte tok eksamen på arkitektlinjen ved Trondhjems Tekniske Læreanstalt i 1907. I perioden 1911–12 studerte han ved Kungliga Tekniska högskolan i Stockholm.  I 1912 opprettet han eget arkitektkontor i Trondheim.

Blant offentlige bygninger tegnet av Hjelte var den bevaringsverdige Singsaker skole (1915), Prinsen kinosenter (fasade, 1915), Trondheim ingeniørhøgskole (1924), Adolf Øiens skole (1924), Glåmos kirke (1926), Hitra kirke (1927), hovedbygget ved Falstad skolehjem (1921, brukt som hovedbygg i Falstad fangeleir av tyskerne under andre verdenskrig), Steinkjer landsgymnas, Hasselvika kirke (1951). Andre oppdrag omfattet interiøret i Hegstad kirke, restaureringsplan for Mære kirke, restaureringsplan for hovedbygningen på Austråttborgen etter brannen i 1916, design for Trøndelagsutstillingen 1930. Flere av Hjeltes bygninger regnes som bevaringsverdige og av høy antikvarisk verdi.

Da han var student ved Trondhjems tekniske Læreanstalt var Claus Hjelte formann i Teknikernes Fodboldclub. Han tok initiativ til opprettelsen av Det Nordenfjeldske Fodboldforbund, som ble stiftet 28. september 1905. Det Nordenfjeldske Fodboldforbund ble en del av Norges Fotballforbund i 1909, skiftet senere navn og ble til Trondhjems Fotballkrets.

Galleri

Referanser

Eksterne lenker 
 Norsk kunstnerleksikon: Claus Hjelte
 Om Claus Hjelte i Steinkjerleksikonet
 bjarne.berre.no: Falstad – et spesielt bygg – en spesiell historie

 
Personer fra Trondheim kommune
Personer fra Halden kommune
Fødsler i 1884
Dødsfall i 1969
August Spørck

August Geelmuyden Spørck (født 13. september 1851 i Kristiania, død 14. juli 1928 i Vestre Aker) var en norsk general og Venstrepolitiker. Han var forsvarsminister i Gunnar Knudsens første regjering fra 20. august 1909 til 1. februar 1910.

Karriere
1898–1900 var han suppleant til Stortinget fra Trondhjem og Levanger krets, mens han var fast medlem i den neste perioden. Han satt også i Trondheim bystyre.

Han hadde eksamen fra Krigsskolen 1872, og studerte videre ved den militære høyskole, Centralskolen, samt i Frankrike, England og Sveits. Han ble offiser i 1872, premierløytnant i 1877, kaptein i 1880 og oberstløytnant og militærkonsulent i Stockholm 1902. 1905 ble han utnevnt til oberst og sjef for 4. korps av Trondhjemske infanteribrigade. Han ble utnevnt til generalmajor og kommandant i Trondheim i 1914, og var fra 1916 Generalinspektør for Infanteriet. Han ble innvilget avskjed i 1919.

Spørck var med å stifte Nordenfjeldske Kunstindustrimuseum. Han og ektefellen Mimi Spørck (født Jenssen) var i 1885 medstiftere av Trondhjems Kvinnesaksforening, der han ble styremedlem fra starten, mens ektefellen senere ble leder.

Han ble i 1901 utnevnt til ridder av 1. klasse av St. Olavs Orden og forfremmet til kommandør av 1. klasse i 1910. Han var også kommandør av 1. klasse av den danske Dannebrogordenen, storoffiser av den belgiske Leopoldsordenen, offiser av den franske Æreslegionen samt ridder av 1. klasse av den svenske Sverdordenen.

Familie
Han var sønn av kjøpmann Johan Henrik Julius Iver Spørck og hustru Olivia Cathrine Dedekam Geelmuyden. Han ble i 1880 gift med Marie Jenssen (1857–1930), datter av Anton Mathias Jenssen. Gjennom dattera Ingegerd (1883–1971) ble han svigerfar til legen Olai Lorange.

Referanser

Litteratur 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Eksterne lenker 
 

Norske forsvarsministre
Venstre-statsråder
Norske statsråder 1905–1940
Stortingsrepresentanter fra Venstre
Stortingsrepresentanter for Trondheim og Levanger
Stortingsrepresentanter 1901–1903
Lokalpolitikere i Trondheim
Venstre-politikere i Sør-Trøndelag
Norske generalmajorer
Medlemmer av Norsk Kvinnesaksforening
St. Olavs Orden
Dannebrogordenen
Sverdordenen
Æreslegionen
Personer fra Oslo
Jakobsli

Jakobsli er en gård og nærliggende boligområde i den administrative bydelen Østbyen i Trondheim.  Gården het opprinnelig Grinnan og lå under gården Nedre Tesli, men ble fradelt i 1803 og solgt til Jakob Iversen Kuråsen, som den siden har hatt navn etter. Siden 1946 har store deler av gårdens grunn blitt utstykket til boligbebyggelse. Jakobsli danner en sammenhengende bebyggelse med Charlottenlund i nord. For statistiske formål utgjør de delområdet Charlottenlund–Jakobsli i Trondheim kommune. 

I dagligtale og hos private aktører har Jakobsli feilaktig tatt over for Øvre Charlottenlund, på grunn av poststedene 7058 og 7059 Jakobsli. Desember 2019 ble det opprettet et innbyggerforslag for å erstatte poststedsnavnet Jakobsli med Charlottenlund, da området tidligere lå under 7050 Charlottenlund (1907-1969).  Forslaget oppnådde 800 underskrifter, hvorav 80% kom fra husstander på Charlottenlund-Jakobsli. Trondheim kommunes bystyre skal våren 2021 ta stilling til forslaget.

Referanser

Eksterne lenker 
 Wikioppføring av «Jakobsli» hos Strinda historielag

Østbyen (Trondheim)
Strøk i Trondheim
Teatro Colón

Teatro Colón er et operahus i Buenos Aires i Argentina. Den nåværende bygningen i fransk renessansestil åpnet i 1908 med Giuseppe Verdis opera Aida.

Eksterne lenker 
 

Operahus
Buenos Aires
Argentinsk kultur
Byggverk i Argentina
Quero (Venezia)

Quero er tidligere italiensk kommune i den venetianske provinsen Belluno ca. 15 kilometer syd for byen Feltre. Stedet ligger i de sydlige utløperne av Dolomittene, ved Grappa-massivets østheng over dalen som dannes av elven Piave.

Quero ble i 2013 slått sammen med kommunen Vas til kommunen Quero Vas.

Provinsen Belluno
Kommuner opphørt i 2013
Tidligere kommuner i Italia
Frazioner i Veneto
Michael Laitman

Michael Laitman (født 31. august 1946 i Vitebsk i Hviterussland) er professor i ontologi, har en doktorgrad (PhD) i filosofi og kabbala og en mastergrad (MSc) i medisinsk bio-cybernetikk. 

Laitman er grunnlegger og leder av Bnei Baruch og Ashlag forskningsinstitutt (ARI – Ashlag Research Institute), som er to internasjonale organisasjoner med hovedbase i Israel. 

Via nettsiden Kabbala TV gir han forelesinger om kabbala og spiritualitet. Forelesingene er direktesendte, og tilbyr simultanoversettelse på åtte språk: engelsk, spansk, hebraisk, italiensk, russisk, fransk, tyrkisk og tysk. Professor Laitman har også regelmessige sendinger via Channel 66, som blir kringkastet via Israels satellitt-TV-selskap, YES.

Utvalg av Michael Laitmans bøker 
 From Chaos to Harmony, Kabbalah Revealed
 Together Forever
 Attaining the Worlds Beyond, Kabbalah for beginners
 Kabbalah, Science, and the Meaning of Life
 The Idiot’s Guide to Kabbalah
 Awakening to Kabbalah
 Basic Consepts in Kabbalah
 The Science of Kabbalah
 Bail Yourself Out – How you can emerge strong from the world crisis

Referanser

Eksterne lenker 
 
 Michael Laitmans personlige blog 
 Bnei Baruchs nettside om kabbala
 Kabbala TV

Belarusere
Fødsler i 1946
Vas (Venezia)

Vas er en frazione med 887 innbyggere i den italienske provinsen Belluno, i regionen Veneto.

Vas var en egen kommune fram til 2013, da den ble slått sammen med Quero til den nye kommune Quero Vas.

Referanser 

Provinsen Belluno
Tidligere kommuner i Italia
Kommuner opphørt i 2013
Frazioner i Veneto
Edward Spencer

Må ikke forveksles med undervannsarkeologen Edward Spence

Edward Adams Spencer (født 5. november 1881, død 6. mai 1965) var en britisk friidrettsutøver som deltok i de olympiske leker 1908 i London.

Spencer vant en olympisk i bronsemedalje friidrett under 1908 i London. Han kom på tredjeplass på 10 miles kappgang, bak sine landsmenn George Larner og Ernest Webb. Det var 25 deltakere fra åtte nasjoner.

OL-medaljer 
 OL 1908  London -  Bronse i friidrett, 10 miles kappgang  Storbritannia

Eksterne lenker 
 

Britiske kappgjengere
Deltakere for Storbritannia under Sommer-OL 1908
Friidrettsutøvere under Sommer-OL 1908
Medaljevinnere under Sommer-OL 1908
Roberto Di Matteo

Roberto Di Matteo (født 29. mai 1970 i Schaffhausen i Sveits) er en italiensk manager som er arbeidsledig. Han er en tidligere fotballspiller med 323 klubbkamper gjennom sin karriere, i tillegg til 34 landskamper for Italia. Som spiller for landslaget spilte han i EM i 1996 og i VM i 1998.

Hans siste jobb som manager var i Aston Villa FC der han fikk sparken av klubben 3. oktober 2016, etter 124 dager i jobben.

Referanser

Eksterne lenker 
 

Italienske fotballspillere
Italienske fotballtrenere
Spillere i Fotball-EM 1996
Spillere i Fotball-VM 1998
Fotballspillere for FC Schaffhausen
Fotballspillere for FC Aarau
Fotballspillere for FC Zürich
Fotballspillere for SS Lazio
Fotballspillere for Chelsea FC
Fotballtrenere for Milton Keynes Dons FC
Fotballtrenere for West Bromwich Albion FC
Fotballtrenere for Chelsea FC
Fotballtrenere for FC Schalke 04
Fotballtrenere for Aston Villa FC
Personer fra Schaffhausen
Tommy Wirkola

Tommy Wirkola (født 6. desember 1979 i Alta) er en norsk filmregissør, manusforfatter og skuespiller. Wirkolas første langfilm var Kill Buljo: The Movie fra 2007, som han skrev sammen med Stig Frode Henriksen. De to laget senere grøsserkomedien Død snø, som hadde premiere på norske kinoer 9. januar 2009.

25. januar 2013 hadde hans første Hollywood-film, actionkomedien Hansel and Gretel: Witch Hunters, internasjonal premiere. Wirkola var regissør og manusforfatter for filmen. Filmen har Jeremy Renner og Gemma Arterton i rollene som de voksne Hans og Grete, som nå er blitt heksejegere.

Tommy Wirkola studerte mediefag ved Høgskolen i Finnmark, filmvitenskap ved Høgskolen i Lillehammer og tok en bachelorgrad i film- og tv ved Bond University i Australia.

I 2022 er han aktuell med den mørke julefilmen Violent Night som har verdenspremiere den 2. desember 2022.

Filmografi 
 Remake (2006)
 Kill Buljo: The Movie (2007)
 Død snø (2009)
 Tomme Tønner (2010) (skuespiller)
 Kurt Josef Wagle og legenden om fjordheksa (2010)
 Hansel and Gretel: Witch Hunters (2013)
 Kill Buljo 2 (2013) (skuespiller)
 Død snø 2 (2014)
 Kurt Josef Wagle og mordmysteriet på Hurtigruta (2017)
 What Happened to Monday (2017)
 I onde dager (2021)
 Violent Night (2022)

Referanser

Eksterne lenker 
 

Norske filmregissører
Norske manusforfattere
Norske filmprodusenter
Norske skuespillere
Personer fra Alta kommune
QXL Auksjon Norge

QXL.no/DinSide Auksjon var Norges første nettauksjon. Nettauksjonen ble startet av Tore Godager i 1998, og endret navn til QXL da den ble kjøpt opp i 1999.

QXL var da en del av Dot com-boblen, og ekstremt høyt priset en periode. Under dot-com-boblen ble qxl overtatt av det Sør-Afrikanske selskapet Naspers for en milliard pund (morselskapet som hadde virksomhet i 12 land).

Selskapet var en markedsplass der en kunne selge nye eller gamle varer. I tillegg til auksjoner tilbud selskapet også fastprisannonser, en form for rubrikkannonser. For oversiktens del, var siden delt opp i kategorier.

QXL fikk i 2007 Gulltaggen for beste norske E-handelsside, og var da Norges nest største markedsplass. Regnskapsmessig var 2005 toppåret til qxl, da hadde de en salgsinntekt på 23 millioner kroner. På det tidspunktet var provisjonen på 2% og totalomsetningen på nettsiden var nærmere en milliard i løpet av året. I 2019 hadde qxl en salgsinntekt på 880.000 kroner, provisjonen var 8% så totalomsetningen var ca 10 millioner kroner eller 1/100 av hva det var i 2005.

I mars 2013 ble QXL Norge og QXL Danmark kjøpt av Lauritz.com 

QXL innførte hammerslaggebyr på 5 kr pr kjøp den 20. februar 2014. Gebyret ble betalt av kjøper, og den ga et stort fall i kjøpsinteressen på siden. Fra 1. juni 2017 ble gebyret fjernet. I stedet ble det innført suksessgebyr for selger på 10 kr fra samme dato i tillegg til provisjonen på 8 %. Senere ble suksessgebyret fjernet. De var bare de siste eksemplene på en i åresvis vinglete og uforutsigbar prispolitikk.

I desember 2021 ble nettsiden lagt ned.

Referanser

Eksterne lenker 
 
 QXLs nettside 
 QXL Butikker

Nettsteder
Hanno sjøfareren

Hanno sjøfareren var en karthagener som levde i på 400-tallet f.Kr. Han er mest kjent for sin oppdagelsesferd langs kysten av Afrika.

Hanno sjøfareren skal ha ledet en flåte på seksti skip gjennom Gibraltarstredet og ned langs Afrikas atlanterhavskyst helt til dagens Nigeria. Han skal ha grunnlagt eller befolket flere karthagenske kolonier på reisen.

Referanser 

Karthagenere
Personer fra Karthago
Thomas Staughton Savage

Thomas Staughton Savage (født 1804, død 1880) var en amerikansk prest, misjonær, lege og biolog, kjent for å ha gitt navn til arten gorilla. 

I 1836 ble Savage sendt som misjonær til Liberia. Under oppholdet fikk han hodeskallen og andre bein fra en ukjent primat. Sammen med Jeffries Wyman ga han i 1847 arten det vitenskapelige navnet Troglodytes gorilla, som vi i dag kjenner som den vestlige lavlandsgorillaen.

Biologer fra USA
Personer fra Middlesex County i Connecticut
József Nagy

József Nagy (født 2. oktober 1881 i Sárkeresztúr, død 1952) var en ungarsk friidrettsutøver som deltok i de olympiske leker 1908 i London.

Nagy vant en olympisk bronsemedalje under OL 1908 i London, da han var med på det ungarske laget som kom på tredjeplass i den olympiske stafetten, bak USA og Tyskland. De to første etappene var på 200 meter siden en etappe på 400 meter og siste etappen var 800 meter. Pál Simon løp første etappe, og siden Frigyes Wiesner, Nagy og Ödön Bodor på fjerde og siste etappe. De fikk tiden 3.32,5, et tiendedels sekund bak Tyskland og 3,1 sekund svakere tid enn gullvinnerne fra USA.

Nagy deltok også på 100- og 800- og 1500 meter individuelt, men klarte ikke å kvalifisere seg for finalene på noen av distansene.

OL-medaljer 
 1908  London -  Bronse i friidrett, olympisk stafett  Ungarn

Eksterne lenker 
 

Ungarske mellomdistanseløpere
Medaljevinnere under Sommer-OL 1908
Deltakere for Ungarn under Sommer-OL 1908
Friidrettsutøvere under Sommer-OL 1908
Personer fra Fejér
Dødsdato ikke oppgitt
Emu-krigen

Emu-krigen var en militæraksjon i Australia som varte én uke i november 1932. Det hadde vært en lang og tørr sommer for emuer, og for å finne mat forsynte de seg derfor grovt av bøndenes avlinger i Vest-Australia. Befolkningen bestemte seg derfor for å bekjempe emuene. En australsk artilleritropp under ledelse av major Meredith bevæpnet seg med to Lewis maskingevær og  kuler og gikk til angrep. Etter én uke ble krigen avsluttet; da var 986 av de omtrent  dyrene drept.

Major Meredith sammenlignet emuene med zuluene: «(H)vis vi hadde en militærdivisjon med den kulebærende kapasiteten til disse fuglene, kunne vi møte enhver hær i verden. De kunne møte maskingevær med stridsvogners usårbarhet. De er som zuluer...»

Noter

Kilder 
 How we lost the "Emu War" (engelsk)
 Did You Know Australia Lost a War in 1932 Against an Unarmed Enemy? (engelsk)
 «Ken eller Torkil» om Emu-krigen

Australias historie
Ödön Bodor

Ödön Bodor (født 24. januar 1882 i Kapuvár, død 22. januar 1927 i Budapest) var en ungarsk friidrettsutøver som deltok i de olympiske leker 1908 i London og 1912 i Stockholm.

Bodor vant en olympisk bronsemedalje under OL 1908 i London, han var med på det ungarske laget som kom på tredjeplass i den olympiske stafetten, bak USA og Tyskland. De to første etappene var på 200 meter siden en etappe på 400 meter og siste etappen var 800 meter. Pál Simon løp første etappe og siden Frigyes Wiesner, József Nagy og Bodor på fjerde og siste etappe. De fikk tiden 3.32,5 et tiendedels sekund bak Tyskland og 3,1 sekund svakere tid enn gullvinnerne fra USA. 

Bodor deltok også på 800- og 1500 meter individuelt, han kom på fjerdeplass på 800 meter og på 1500 meter klarte han ikke å kvalifisere seg for finalen.

OL-medaljer 
 1908  London -  Bronse i friidrett, olympisk stafett  Ungarn

Eksterne lenker 
 

Ungarske mellomdistanseløpere
Medaljevinnere under Sommer-OL 1908
Deltakere for Ungarn under Sommer-OL 1908
Friidrettsutøvere under Sommer-OL 1908
Personer fra Győr-Moson-Sopron
Fødsler i 1882
Dødsfall i 1927
Charlie Aitken

Charlie Aitken (født 5. januar 1942 i Edinburgh) var en skotsk fotballspiller. Han er den spilleren som har spilt flest kamper for Aston Villa FC, han spilte i 17 sesonger for klubben, fra august 1959 til mai 1976.

Eksterne lenker 
 

Skotske fotballspillere
Aston Villa
Fødsler i 1942
Nielsen SoundScan

Nielsen SoundScan er en informasjonstjeneste opprettet av Mike Fine og Mike Shalett som samler inn informasjon om salg av musikk i USA og Canada.

Informasjon er samlet ukentlig og blir gjort tilgjengelig hver onsdag til abonnenter av tjenesten. Informasjonen omhandler plateselskap, promoteringsselskaper, musikkforhandlere samt film og TV. 

SoundScan er kilden for Billboard musikklistene.

 

Selskaper fra USA
Elisabeth Sønstevold

Elisabeth Sønstevold (født 7. september 1942 i Stockholm) er en norsk harpist.

Hun har spilt i Oslo Filharmoniske Orkester siden høsten 1967, der hun blant annet trakterte en Lyon & Healy fra før
den andre verdenskrig.  Videre har hun utgitt plate med Per Øien (1992).

Hun startet med piano, men begynte med harpe  som elleve-åring, etter anbefaling fra
foreldrene, komponistparet Gunnar Sønstevold og Maj Sønstevold.  Etter å ha
lært hos den lokale Oscar Harlem (som var filharmoniens solist frem til Sønstevold overtok i 1967)
og vært elev ved Nissens Pikeskole, reiste hun til Wien med hele familien (1960) for studier
ved Akademie für Musik und darstellende Kunst.  Etter diplomeksamen (1966) 
tok hun videre studier under Marisa Robles i London.
Hennes solodebut var sammen med broren Knut, i Universitetets Aula i januar 1968.
Senere ledet hun egne ensembler, samt 
uroppførte hun farens Konsert for harpe og obo med oboer Erik Niord Larsen (1979).

Sønstevold har også tilknytning som lærer ved Norges musikkhøgskole
og Universitetet i Oslo.  Videre var hun utnevnt til orkesterformann i filharmonien (1992–95).
Etter pensjonering (2007) spiller hun frilans kammermusikk, samt har gått inn i styret for Lytterforeningen for klassisk musikk.

Hennes bror er fagottist Knut Sønstevold.

Referanser 

Norske harpister
Personer fra Stockholm
Personer fra Oslo
Fødsler i 1942
Ligue 1 1947–1948

Ligue 1 1947–48 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.

Ligatabell	
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

Kilder 
 Resultater  Ligue de Football Professionnel

Ligue 1
Fotball i 1947
Fotball i 1948
1947 i Frankrike
Sport i Frankrike i 1948
Ligue 1 1946–1947

Ligue 1 1946–47 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.

Ligatabell	
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

Kilder 
 Resultater  Ligue de Football Professionnel

Ligue 1
Fotball i 1946
Fotball i 1947
Sport i Frankrike i 1946
1947 i Frankrike
Chris Pitman

Chris Pitman (født 25. februar 1961) hadde ansvaret for lydeffektene i Guns N' Roses. Pitman spiller også akustisk gitar og keyboard i bandet.

Referanser

Eksterne lenker   
 

Guns N' Roses
Fødsler i 1961
Keyboardister fra USA
Frank Ferrer

Frank Ferrer (født 25. mars 1966 i New York) er fast trommeslager i hard-rockbandet Guns N' Roses fra 2006, etter at han hadde trådt til som vikar ved flere anledninger på bandets sommerturné til Europa denne sommeren. Han erstattet Bryan Mantia som trommeslager i bandet.

Eksterne lenker   
 
 

Trommeslagere fra USA
Personer fra New York City
EM i friidrett 1946 – Høydehopp kvinner

Dette er de offisielle resultatene for øvelsen Høydehopp damer ved EM i friidrett 1946 i Oslo, Norge. 

Edith Øieren representerte Norge og kom på 10.-plass.
 


Finalen

Eksterne lenker
 Norske EM-deltakere

Høydehopp h
Høydehopp
EM i friidrett 1950 – Høydehopp kvinner

Dette er de offisielle resultatene for øvelsen høydehopp damer ved EM i friidrett 1950 i Brussel, Belgia. 

Norge var ikke representerte i øvelsen.
 


Finalen

Eksterne lenker
 Norske EM-deltakere

 

Høydehopp d
Høydehopp
Mosjøen videregående skole

Mosjøen videregående skole (MVS) (sørsamisk: Musseren jåarhkeskuvle) ligger i Mosjøen i Vefsn, Nordland. Skolen omfatter tre avdelinger som tilbyr henholdsvis allmennfag og musikk, yrkesfag og landbruksfag, samt avdelingen MRK.

Skolen ble grunnlagt den 1. august 2008, da Mosjøen videregående skole (Gymnaset) på Byflata, Vefsn videregående skole (Yrkesskolen) på Kippermoen og Vefsn landbruksskole utenfor byen, samt Mosjøen Ressurs- og kompetansesenter (MRK) på Vollan, ble slått i hop. Disse er i dag henholdsvis studiested Sentrum, studiested Kippermoen, studiested Marka og studiested MRK. Skolen har omkring 900 elever og 260 ansatte. Rektor er Kurt Henriksen.

Eksterne lenker 
 Mosjøen videregående skole

Utdanning i Vefsn
Videregående skoler i Nordland
Utdanningsinstitusjoner etablert i 2008
Innpress

Innpress er avstanden mellom senterlinjen på en felg og anleggsflaten på hjulnavet.  Innpresset oppgis i millimeter, og omtales ofte under betegnelsen ET.  Innpresset er positivt når anleggsflaten på navet ligger lenger ut fra bilen enn senterlinjen, hvilket er tilfellet på de fleste personbiler.

Enhver endring av innpresset vil påvirke både hjulgeometrien og belastningen på hjulopphenget.  Dersom felgen har lavere innpress enn originalt (hvilket betyr at anleggsflaten på felgen er nærmere innsiden av hjulet), vil hjulet stikke lenger ut fra bilen.  Dette kan gi bedre (mer sportslige) kjøreegenskaper, men vil øke slitasjen på bærearmer og foringer.

I Norge er det ikke tillatt å montere felger med innpress som avviker mer enn ±7,5 mm per side (±15mm per aksel) fra bilprodusentens spesifikasjon.

Referanser 

Hjul
Kyrkoherde

Kyrkoherde er en stilling som sogneprest (arbeidsledende prest) innen et pastorat i Svenska kyrkan og Den evangelisk-lutherske kirken i Finland.

Kilder 

 «Kyrkoherde», fra Nordisk familjebok

Svenske prester
EM i friidrett 1954 – Høydehopp kvinner

Dette er de offisielle resultatene for øvelsen Høydehopp damer ved EM i friidrett 1954 i Bern, Sveits. 

Norge var ikke representerte i øvelsen.
 


Finalen

Eksterne lenker
 Norske EM-deltakere

 

Øvelser under EM i friidrett 1954
Høydehopp
Åbo domkirke

Åbo domkirke ved Aura å, Åbo i Finland og er stiftskirke i Åbo erkestift, kirken er viet jomfru Maria. Kirken er oppført på slutten av 1200-tallet og ble innviet som biskopskirke den 17. juni 1300. Kirken har flere ganger blitt utvidet og ved Åbos brann i 1827 ble kirken skadet og gjennomgikk omfattende reparasjoner, blant annet ble et nytt spir bygget.

Eksterne lenker 
 
 Åbo domkirkes offisielle nettsted (svensk)

Lutherske kirker i Finland
Tidligere katolske kirker i Finland
Domkirke
Religiøse byggverk fra 1200-tallet
Byggverk i Egentliga Finland
EM i friidrett 1958 – Høydehopp kvinner

Dette er de offisielle resultatene for øvelsen Høydehopp damer ved EM i friidrett 1958 i Stockholm, Sverige. 

Norge var ikke representerte i øvelsen.
 


Finalen

Eksterne lenker
 Norske EM-deltakere

 

Øvelser under EM i friidrett 1958
Høydehopp
EM i friidrett 1962 – Høydehopp kvinner

Dette er de offisielle resultatene for øvelsen Høydehopp damer ved EM i friidrett 1962 i Beograd, Jugoslavia. 

Norge var ikke representerte i øvelsen.
 


Finalen

Eksterne lenker
 Norske EM-deltakere

 

Høydehopp d
Høydehopp
EM i friidrett 1946 – Spydkast kvinner

Dette er de offisielle resultatene for øvelsen Spydkast damer ved EM i friidrett 1946 i Oslo, Norge.

Anne Opsann  representerte Norge, men klarte ikke å kvalifisere seg til finalen.
 


Finalen

Kvalifisering (norsk deltager)

Eksterne lenker
 Norske EM-deltakere

Spydkast d
Spydkast under EM i friidrett